— Педагог, які вырашыў працаваць у гэтым кірунку, безумоўна, павінен ведаць заканадаўчую базу арганізацыі аздараўлення дзяцей за мяжой, правы і абавязкі чалавека, які суправаджае дзяцей у такой паездцы, ну і, канечне, валодаць агульнымі для ўсіх педагогаў ведамі аб метадах, формах выхаваўчай работы з непаўналетнімі, правілах бяспекі, аховы жыцця і здароўя дзяцей. Важна, безумоўна, умець арганізоўваць жыццядзейнасць і вольны час школьнікаў за мяжой. Да таго ж праграма падрыхтоўкі можа быць мадэрнізавана пад патрэбы пэўнай групы дзяцей — сірот або дзяцей з абмежаванымі магчымасцямі.